stanford-oval/wikipedia huggingface dataset:
Sampo (peli)

| Sampo |
| --- | --- |
 Lautapelin kuvitti Samuel von Bell
Julkaisija:  F. Tilgmann
Julkaisuvuosi:  1904
Sampo on osakeyhtiö F. Tilgmannin vuonna 1904 julkaisema suomalainen lautapeli, joka sijoittuu Kalevalan maailmaan.
Peli on tyypiltään noppapeli, jossa pelaajat heittävät vuorollaan noppaa ja siirtävät pelinappuloitaan pelilaudalla. Se on puhtaasti noppaonneen perustuva eikä siinä ei ole lainkaan taitoelementtiä. Saavuttuaan eri ruutuihin pelaajat seuraavat niissä annettuja ohjeita ja kuvauksia. Tarinallisten ohjeiden avulla pelaaja voi tutustua Kalevalaan ja sen taustoihin. Pelin alaviitteissä avataan Kalevalan keskeisiä paikkoja ja henkilöitä.
Kalevala-aiheinen taide oli suosittua 1800-luvun lopussa ja 1900-luvun alussa ja Kalevala-aiheet vaikuttivat koko visuaalisen kulttuurin kenttään. Sammon pelilaudan kuvitusta on pidetty hyvin taidokkaana aiheensa edustajana. Suomen pelimuseon mukaan pelin kansallisromanttinen taide on Samuel von Bellin käsialaa. Von Bell tunnetaan myös muista Kalevala-aiheisista kuvituksistaan, kuten postikorteista ja opetustauluista.
Sampo-pelin voittaa se, joka pääsee ensimmäisenä kotiin, eli Suomen rantaan, Pohjolaan suuntautuneen ryöstöretken jälkeen. Sampo seuraa muutenkin näkökulmansa puolesta Kalevalan sankareita ja kamppailevat Pohjolan vaaroja vastaan. Pohjolaa kuvataan erittäin negatiivisesti ja sen todetaan olevan ″Pohjanväen pimeä, kolkko asunto″. Peli seuraa muillakin tavoin 1800- ja 1900-lukujen taitteessa vakiintuneita Kalevalan kansallisromanttisia tulkintoja.
Sampo on esimerkki varhaisesta suomalaisesta lautapelikustantamisesta. Alkuperäinen peli löytyy muun muassa Kansalliskirjaston kokoelmista. Peli on esillä myös Suomen pelimuseon perusnäyttelyssä.
Jay Lewis Gang

| Jay Lewis Gang |
| --- | --- |
 Daffy vasemmalla ja Jay Lewis oikealla kesällä 2019.
Tiedot
Toiminnassa:  2016–
Tyylilaji:  suomirock, rock
Kotipaikka:  Tampere, Suomi
Laulukieli:  suomi
Jäsenet:  Jay Lewis, laulu, basso   Daffy Terävä, kitara   Frogley, rummut, laulu   Jean Van Kemp, koskettimet  
Infobox OKNimi-testi OK: 
Jay Lewis Gang (joskus myös JLG) on tamperelainen suomirock-yhtye, joka on perustettu loppuvuonna 2016. Yhtyeen muodostavat Yössä ja Popedassa soittaneet muusikot Jay Lewis, Daffy Terävä, Frogley ja Jani Kemppinen.
Yhtye sai alkunsa Lewisin ja Terävän saatua yllätyspotkut Yöstä yhtyeen 35-vuotisjuhlakiertueen päätteeksi loppuvuonna 2016. Kaksikko perusti nopeasti uuden yhtyeen.
Jay Lewis Gangin ensimmäinen single "Liekki" julkaistiin 9. tammikuuta 2017. Kappaleen on säveltänyt ja sanoittanut Jay Lewis ja sovittanut Jay Lewis Gang. Toinen single "Taivas tietää sen" julkaistiin 28. helmikuuta 2017. Tämänkin kappaleen on säveltänyt ja sanoittanut Jay Lewis ja sovittanut Jay Lewis Gang.
Diskografia > Singlet

”Liekki” (2017)
”Taivas tietää sen” (2017)
”Enkelit” (2017)
”Julma nainen” (2018)
Diskografia > Albumit

Folio (2018)
Samborsko

| Samborsko |
| --- | --- |

 Samborsko
 Koordinaatit: 53°25′3″N, 16°43′20″E 
Valtio:  Puola
Voivodikunta:  Iso-Puola
Piirikunta:  Złotów
Kunta:  Jastrowie
Väkiluku (2011):  502
SIMC:  0526363
Suuntanumero(t):  67
Rekisterikilpi:  PZL
Infobox OKVirheellinen NIMI-arvo: 
Samborsko on kylä Jastrowien kunnassa Puolassa. Samborskon kylän väkiluku oli vuoden 2011 väestönlaskennassa 502. Asukkaista 50,2 prosenttia oli naispuolisia ja 49,8 miespuolisia. Alle 18-vuotiaat muodostivat 26,9 prosenttia kylän väestöstä, työikäiset 64,9 prosenttia ja eläkeläiset 8,2 prosenttia. Jastrowien kunnan asukkaista 4,3 prosenttia asuu Samborskon kylässä.
Iso-Sorsamo

| Iso-Sorsamo |
| --- | --- |
Valtiot:  Suomi
Maakunnat:  Pirkanmaa
Kunnat:  Pälkäne
Koordinaatit:  61°24′07″N, 24°33′51″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Mallasveden ja Pälkäneveden alue (35.71)
Laskujoki:  oja Pikku-Sorsamoon 
Järvinumero:  35.716.1.029
Mittaustietoja
Pinnankorkeus:  125,3 m  
Rantaviiva:  2,287 km  
Pinta-ala:  14,868 ha  
Saaria:  1 
 fiIso-Sorsamo 
Iso-Sorsamo  on Pirkanmaalla Pälkäneellä Laipanmaan metsäalueella sijaitseva järvi.
Maantietoa

Järven pinta-ala on 14,9 hehtaaria ja se on 700 metriä pitkä ja 350 metriä leveä. Se on muodostunut samalla tavalla kuin muutkin lähialueen pikkujärvet Ahvenainen, Musta-Sorsamo, Pikku-Sorsamo, Iso-Sorsamo, Kailajärvi, Pikku-Kaila, Masolammi ja Haisjärvi. Järvi jää Ahvenaiskallion ja muutaman muun mäen keskellä sijaitsevaan painaumaan. Järvellä on kartan mukaan yksi autio saari, joka on yli 30 metriä pitkä. Sen rantaviivan pituus on 2,3 kilometriä ja sen rannat ovat metsämaata lukuun ottamatta eteläpäätä, jossa se on suota. Rannoille on rakennettu kahdeksan vapaa-ajan asuntoa. Niille johtaa tiet etelästä Säynäjärven kylästä tai pohjoisesta Rajalan kämpältä, minne pääsee Sahalahden kylältä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Sappeenjärvenojan valuma-alueeseen (35.716) se kuuluu. Järven vedenpinnan korkeus on 125,3 metriä mpy. Siihen laskee pari lyhyttä metsäojaa ja sen alle 30 metriä pitkä laskuoja lähtee sen eteläpäästä ja oja laskee Pikku-Sorsamoon. Vesireitin vedet laskevat lopuksi Sappeenjärven kautta Pälkäneveden Jouttesselän Hiukonlahteen.
Historiaa

Lähialueen pikkujärvien muodostumishistoria alkaa viimeisen jääkauden lopussa noin 10 000 vuotta sitten, kun mannerjäätikkö suli ja paikalle jäi Itämeren Yoldia-vaiheen aikainen saaristo, jonka vedenpinnan korkeus sijaitsi nykyisen 145–150 metrin korkeuskäyrällä. Vapautuneiden alueiden morenimaat huuhtoutuivat rannasta mereen ja aallokko jätti mäkien rinteille rantavoiminen paljastamia kalliopintoja. Merenpinta laski nopeasti ja järvet jäivät alueen lähekkäisten kallioisten moreenimäkien välisiin painaumiin, jotka tämän jälkeen alkoivat soistua.
Jalkapallo kesäolympialaisissa 2016 – miesten turnaus – Lohko C

Lohko C kesäolympialaisten 2016 jalkapallon miesten turnauksessa pelattiin 4.–10. elokuuta 2016. Lohkossa pelasivat Etelä-Korea, Fidži, Meksiko ja Saksa.
Sijoitukset

| Sij>  | Joukkue | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 |  Etelä-Korea | 3 | 2 | 1 | 0 | 12 | 3 | +9 | 7 | Etenee puolivälieriin |
| 2 |  Saksa | 3 | 1 | 2 | 0 | 15 | 5 | +10 | 5 | Etenee puolivälieriin |
| 3 |  Meksiko | 3 | 1 | 1 | 1 | 7 | 4 | +3 | 4 |  |
| 4 |  Fidži | 3 | 0 | 0 | 3 | 1 | 23 | −22 | 0 |  |
Sansargereltekh Sangidorj

Sansargereltekh Sangidorj (s. 1969 Ulan Bator) on mongolialainen säveltäjä. Hän aloitti pianonsoiton opinnot isänsä Choigiv Sangidorjin johdolla Ulan Batorissa. Myöhemmin hän opiskeli Ulan Batorissa pianonsoittoa Nasanbat Lodoydamban ja Pagma Puntsagin sekä sävellystä Gonchigsumlaa Samban johdolla. Hän täydensi opintojaan Moskovan P. I. Tšaikovski -valtionkonservatoriossa ja Antón García Abrilin johdolla Madridissa.
Sangidorj sai tunnustuksen parhaasta pianoteoksesta Kultainen syksy -juhlassa Ulan Batorissa vuonna 1999. Yo-Yo Ma ja Silk Road Project tilasivat häneltä teoksen Khara-Khorum vuonna 2000. Sangidorjin teoksia on esitetty paitsi Mongoliassa, myös Kiinassa, Saksassa, Alankomaissa, Puolassa, Venäjällä, Espanjassa ja Yhdysvalloissa.
Rimmin rautatieasema

Rimmin rautatieasema on Kokkolassa Rimmin alueella sijaitseva entinen rautatieasema. Rimmin rautatieasema lakkautettiin ja purettiin vuonna 1980.
Rimmin rautatieasemalla ei ollut matkustajaliikennettä. Rimmin asema oli Kokkolan pohjoisin asema siihen asti, kunnes se purettiin. Tällä hetkellä (2010) aseman paikalla ei ole mitään. Rimmin aseman kautta kulkee päivittäin monta kaukojunaa, jotka ohittavat aseman. Rimmin rautatieasema oli Kokkolan kuudes rautatieasema ennen purkamista.
Sansculottides

Sansculottides (ransk. sans-culottides) eli ”polvihousuttomien (sans-culottes) päivät” ovat Ranskan vallankumouksen aikaisen kalenterin viisi (karkausvuonna kuusi) täydennyspäivää (jours complémentaires), jotka päättivät vuoden ja joita vietettiin kansallisina juhlapäivinä.
Sansa

Sansa voi tarkoittaa seuraavia:
Sansa, oik. Sannaliisa Ilkka (s. 1980), suomalainen laulaja ja lauluntekijä
Sansa, Medialähetys Sanansaattajat, Suomen evankelis-luterilaisen kirkon lähetysjärjestö
Sansa Stark, kuvitteellinen hahmo kirjasarjassa Tulen ja jään laulu ja siihen perustuvassa televisiosarjassa Game of Thrones
Sansa, sukunimenä:
Hon’inbō Sansa (1559–1623), japanilainen gon pelaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sansa”, voi hakea sivunnimihaulla, laajalla sivunnimihaulla tai tekstihaulla.
Sansanding

| Sansanding |
| --- | --- |
 Sansanding
 Koordinaatit: 13°43′24″N, 6°0′13″W 
Valtio:  Mali
Alue:  Ségoun alue
Piiri:  Ségoun piiri
Hallinto:  
 – Hallinnon tyyppi:  maalaiskunta
Väkiluku (2009):  23 100
Infobox OKVirheellinen NIMI-arvo: 
Sansanding on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen rannalla 55 kilometriä Ségousta maanteitse koilliseen. Kunnassa on 23 100 asukasta (vuonna 2009).
Sansandingin kunta rajoittuu idässä Ségoun piirin Sibilan, etelässä Farakou Massan ja Togoun, lännessä Markalan ja Dougabougoun sekä pohjoisessa Nionon piirin Siribalan ja Pogon kuntiin. Alue on pinnanmuodostukseltaan tasaista Nigerjoen ”kuollutta deltaa”. Sen läpi virtaa Office du Nigerin Macinan kastelukanava.
Kuntaan kuuluu 17 kylää sekä joukko pikkukyliä. Asukkaat ovat soninkeja, fulbeja, bambaroita, bozoja, moseja ja maureja. Yli 90 % on muslimeja. Lisäksi on animisteja ja muutamia kristittyjä.
Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, hirssi, durra, maapähkinä ja fonio. Kotieläimiä ovat naudat, lampaat, vuohet, aasit, hevoset ja siipikarja. Lisäksi harjoitetaan käsityöammatteja ja kaupankäyntiä.
Kunnan läpi kulkee Ségoun ja Macinan välinen maantie. Palveluihin kuuluvat seitsemän alakoulua, yläkoulu, nuorisotalo ja terveysasema. Sansandingin kylässä toimii laajalti tunnettu madrasa.
Sampo (Tampere)

Lehden ensimmäisen numeron etusivu.
Sampo oli Tampereella vuonna 1888 ilmestynyt sanomalehti.
Poliittisesti väritön Sampo pyrki esiintymään Tampereen liike-elämän äänenkannattajana. Seitsemästi viikossa ilmestynyt lehti osoittautui taloudellisesti kannattamattomaksi, ja se lopetettiin jo runsaan kuukauden kuluttua. Päätoimittajaksi oli virallisesti merkitty kansakoulunopettaja Ida Alexandra Grönroos, mutta on arveltu, että todellisuudessa lehden toimittaja ja kustantaja oli jyväskyläläinen Heikki Fabian Helminen.
Aiheesta muualla

Sampo digitoituna kansalliskirjastossa
Sarlotta Narjus

Kasarmikatu 21
Helsingin Uusi Lastensairaala
Sarlotta Minna-Maaria Narjus (s. 28. elokuuta 1966) on suomalainen arkkitehti. Narjus on pääarkkitehti ja toimitusjohtaja Arkkitehtitoimisto Sarc:issa. Hän on myös Glaston Oyj:n ja Wood In Culture Association johtokunnissa. Narjus on ollut mukana suunnittelemassa Helsingin uutta lastensairaalaa ja Kasarmikadun toimistotaloa.
Rutherford’s Farmin taistelu

Rutherford's Farmin taistelu (engl. Battle of Rutherford's Farm) oli Virginiassa 20. heinäkuuta 1864 käyty Yhdysvaltain sisällissodan taistelu. Taistelussa olivat vastakkain Unionin prikaatikenraali William W. Averell ja Konfederaation kenraalimajuri Stephen Dodson Ramseur. Taistelu päättyi Unionin voittoon.
Tapahtumien kulku

20. heinäkuuta Stephen Dodson Ramseurin komentama divisioona oli Rutherfordin ja Carterin maatilojen luona Virginiassa, kun William W. Averellin johtama divisioona hyökkäsi yllättäen heidän kimppuunsa. Unionilla oli taistelussa noin 2 350 miestä, Konfederaatiolla taas noin 3 300. Hyökkäyksen seurauksena Ramseur päätti vetäytyä kohti Winchesteria. Averellin joukot saivat hyökkäyksen yhteydessä haltuunsa neljä Ramseurin tykkiä ja lähes 300 sotavankia. Yhteensä osapuolet menettivät taistelussa noin 1 1000 miestä.
Ruthie Tompson

Ruthie Tompson (22. heinäkuuta 1910 – 10. lokakuuta 2021) oli yhdysvaltalainen animaattori ja taiteilija. Hänet tunnettiin erityisesti työstään The Walt Disney Company -yhtiössä.
Tompson syntyi 22. heinäkuuta 1910 Portlandissa Mainessa, mutta kasvoi Bostonissa Massachusettsissa. Sitten hän muutti perheensä kanssa Oaklandiin Kaliforniaan kahdeksanvuotiaana marraskuussa 1918. Hän asui lapsena lähellä Disneyn perhettä ja tutustui heihin. Tavattuaan Walt Disneyn nuorena aikuisena työpaikallaan Dubrock’s Riding Academyssa, jossa Disney pelasi usein pooloa, Disney tarjosi hänelle työpaikkaa maalaajana elokuvassa Lumikki ja seitsemän kääpiötä.
Tompson ylennettiin animaatiotarkistajaksi toisen maailmansodan aikana, jolloin hän työskenteli koulutuselokuvien parissa Yhdysvaltain asevoimille. Näiden elokuvien pääosissa oli Disney-hahmoja kuten Mikki Hiiri, Aku Ankka ja Hessu Hopo. Tompson jäi eläkkeelle vuonna 1975 työskenneltyään The Walt Disney Company -yhtiössä melkein 40 vuotta.
Vuonna 2000 hänelle annettiin Disney Legends -tunnustus työstään Studion hyväksi.
Valikoitu filmografia

Lumikki ja seitsemän kääpiötä (1937)
Pitkästyneet haamut (1937)
Pinocchio (1940)
Fantasia (1940)
Dumbo (1941)
Aku Ankka matematiikan valtakunnassa (1959)
Prinsessa Ruusunen (1959)
Maija Poppanen (1964)
Aristokatit (1970)
Robin Hood (1973)
Pelastuspartio Bernard ja Bianca (1977)
Taru sormusten herrasta (1978)
Jari Pulkkinen

| Jari Pulkkinen> Henkilötiedot |
| --- | --- |
Koko nimi:  Jari Tapio Pulkkinen
Syntynyt: 29. maaliskuuta 1984 (ikä 40)
Kansalaisuus:   Suomi
Koripalloilija
Lempinimi:  Pule
Pelipaikka:  Sentteri / Iso laitahyökkääjä
Pituus:  203 cm
Paino:  100 kg
Pelaajaura
Seurajoukkueet
2003–2007 2007–2008 2008–2011 2011–2013:   Pyrbasket/Pyrintö  BC Nokia  Tampereen Pyrintö  Tampereen Pyrintö II
Jari Tapio Pulkkinen (s. 29. maaliskuuta 1984) on suomalainen aktiiviuransa lopettanut koripalloilija. Sentterinä pelannut Pulkkinen on Tampereen NMKY:n kasvatti. Tampereen Pyrinnön edustusjoukkueessa pelatessaan hän voitti Suomen mestaruuden kausina 2009–10 ja 2010–11, SM-pronssia kaudella 2008–09 ja cup-hopeaa vuonna 2009.
Syyskuussa 2010 Pulkkinen teki vuoden mittaisen jatkosopimuksen Pyrinnön kanssa. Pulkkinen lopetti valtakunnallisissa sarjoissa pelaamisen kevään 2013 jälkeen.
Saavutukset > Joukkuesaavutukset

SM-kultaa 2010 ja 2011
SM-pronssia 2009
Suomen cup -hopeaa 2009
Tilastot

Lähde:
Tilastot > Runkosarja

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2003–2004 | Pyrbasket | SM-koris | 35 | 60,5 % | 66,6 % | 42,9 % | 0,7 | 0,6 | 1,3 | 0,1 | 0,4 | 0,1 | 0,2 | 1,9 | 67 |
| 2004–2005 | Pyrbasket | Sparliiga | 35 | 45,7 % | 25,0 % | 58,3 % | 0,4 | 0,5 | 0,9 | 0,2 | 0,2 | 0,2 | 0,3 | 1,3 | 45 |
| 2005–2006 | Tampereen Pyrintö | Korisliiga | 39 | 54,4 % | 21,7 % | 48,5 % | 1,1 | 1,1 | 2,2 | 0,3 | 0,6 | 0,6 | 0,7 | 3,7 | 143 |
| 2006–2007 | Tampereen Pyrintö | Korisliiga | 15 | 68,6 % | 33,4 % | 80,0 % | 0,6 | 1,3 | 1,9 | 0,3 | 0,3 | 0,4 | 0,1 | 3,7 | 55 |
| 2008–2009 | Tampereen Pyrintö | Korisliiga | 31 | 62,1 % | 33,3 % | 62,5 % | 0,6 | 0,6 | 1,2 | 0,3 | 0,5 | 0,2 | 0,1 | 2,0 | 61 |
| 2009–2010 | Tampereen Pyrintö | Korisliiga | 43 | 56,2 % | 23,1 % | 52,3 % | 1,6 | 1,5 | 3,1 | 0,3 | 0,4 | 0,5 | 0,4 | 3,7 | 158 |
| 2010–2011 | Tampereen Pyrintö | Korisliiga | 32 | 50,0 % | 12,5 % | 71,4 % | 0,5 | 0,8 | 1,3 | 0,1 | 0,2 | 0,1 | 0,1 | 1,5 | 47 |
| Yhteensä | Yhteensä | Korisliiga | 230 | 56,3 % | 26,0 % | 54,5 % | 0,8 | 0,9 | 1,7 | 0,2 | 0,4 | 0,3 | 0,3 | 2,5 | 576 |
Tilastot > Pudotuspelit

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | Tampereen Pyrintö | Korisliiga | 8 | 69,2 % | 33,3 % | 100,0 % | 1,3 | 0,9 | 2,1 | 0,4 | 0,1 | 0,4 | 0,1 | 3,0 | 24 |
| 2009–2010 | Tampereen Pyrintö | Korisliiga | 12 | 46,7 % | 0,0 % | 50,0 % | 0,8 | 0,7 | 1,4 | – | 0,3 | 0,3 | 0,3 | 1,3 | 15 |
| 2010–2011 | Tampereen Pyrintö | Korisliiga | 4 | 100,0 % | 0,0 % | 0,0 % | 0,5 | 0,3 | 0,8 | 0,3 | – | 0,3 | – | 1,0 | 4 |
| Yhteensä | Yhteensä | Korisliiga | 24 | 60,0 % | 14,3 % | 57,1 % | 0,9 | 0,7 | 1,5 | 0,2 | 0,2 | 0,2 | 0,3 | 1,8 | 43 |
O = ottelut, 2p% = kahden pisteen heittojen onnistumisprosentti, 3p% = kolmen pisteen heittojen onnistumisprosentti, 1p% = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
Sanrio Puroland

| Sanrio Puroland> Hello Kitty Land |
| --- | --- |

Sijainti:   Tama, Tokio
Osoite:  1-31 Ochiai, Tama, Tokio
Omistaja:  Sanrio
Avattu:  joulukuussa 1990
Laitteet:  2
Aiheesta muualla
Verkkosivut (japaniksi), (englanniksi), (kiinaksi), (thaiksi), (koreaksi)
  Sanrio Puroland Commonsissa 
 n • k • 
Sanrio Puroland on Japanin Tamassa sijaitseva sisäteemapuisto. Puiston omistaa Sanrio ja se avattiin vuonna 1990. Puistossa on paraateja ja esityksiä, joissa esiintyy Sanrion hahmoja. Vierailijoilla on myös mahdollisuus tavata Hello Kitty kahden kesken. Puiston yhdeksästä nähtävyydestä kaksi on varsinaisia huvipuistolaitteita ja loput esityksiä. Lisäksi puistossa on kauppoja, ravintoloita ja kahviloita, jotka tarjoavat Sanrio-teemaisia tuotteita.
Kuvia puistosta

Sisäänkäynti pimeällä.
Puisto sisältä
Puisto sisältä
Yksi puiston nähtävyyksistä
Paraati Sanrio Purolandissa.
Esitys Sanrio Purolandissa.
Sathonay-Camp

Boulevard Castellane-katu Sathonay-Campissa
Sathonay-Camp on kunta Rhônen departementissa Rhône-Alpesin hallintoalueella Ranskassa. Kunnassa oli 4 336 asukasta vuoden 1999 väestönlaskennassa. Sathonay-Campin pinta-ala on kaksi neliökilometriä. Sathonay-Camp kuuluu Lyonin suurkaupunkialueeseen Communauté urbaine de Lyon.
Saint-Valery-en-Caux

| Saint-Valery-en-Caux |
| --- | --- |

 vaakuna
 Saint-Valery-en-Caux
 Koordinaatit: 49°51′50″N, 0°42′28″E 
Valtio:  Ranska
Alue:  Ylä-Normandia
Departementti:  Seine-Maritime
Arrondissementti:  Dieppe
Väkiluku:  4 500
 
 Kunnan kotisivut 
Infobox OKVirheellinen NIMI-arvo: 
Saint-Valery-en-Caux on kunta läntisessä Ranskassa Seine-Maritimen departementissa Ylä-Normandian alueella. Kunta on suosittu merenrantalomakohde huvivenesatamineen. Kunnan elinkeinoihin kuuluu myös kalastus ja siellä on kalatori.
Historia

Toisessa maailmansodassa saksalaiset joukot valtasivat Saint-Valery-en-Caux’n vuonna 1940 Erwin Rommelin johdolla.
Aiheesta muualla

Kuvia tai muita tiedostoja aiheesta Saint-Valery-en-Caux Wikimedia Commonsissa
Sambianmnondopuu

| Sambianmnondopuu> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Fabales
Heimo::  Hernekasvit Fabaceae
Alaheimo::  Detarioideae
Tribus::  Amherstieae
Suku::  Mnondopuut Julbernardia
Laji::  paniculata
Kaksiosainen nimi
 Julbernardia paniculata  (Benth.) Troupin 
Katso myös
   Sambianmnondopuu Wikispeciesissä  
Infobox OKNimi-testi OKIUCN-testi OK: 
Sambianmnondopuu (Julbernardia paniculata) on hernekasvien (Fabaceae) heimoon, mnondopuiden (Julbernardia) sukuun kuuluva kasvilaji. Se on ainavihanta, runsasoksainen ja laakealatvuksinen puu, joka voi kasvaa 2–20 metriä korkeaksi. Rungon halkaisija voi olla 25–80 cm.
Sambianmnondopuu kasvaa kausivihannissa metsiköissä usein Brachystegia floribunda -leimupuulajin kanssa. Sambianmnondopuuta tavataan myös vähäravinteisilla tasangoilla, Kalaharin autiomaassa, hiekkapohjaisilla ruohostomailla sekä ajoittain palavilla savanneilla 1000–1700 metrin korkeudella merenpinnasta. Sambianmnondopuuta kasvaa luonnossa Afrikassa Kongon demokraattisen tasavallan eteläosissa, Angolassa, Sambiassa, Malawissa, Mosambikissa ja Zimbabwessa.
Sambianmnondopuun kuorta kerätään paikallisesti luonnosta ja kuoresta valmistetaan kuitua. Puun puuainesta ei juurikaan käytetä.
Aiheesta muualla

JSTOR Global Plants: Julbernardia paniculata (englanniksi)
Global Biodiversity Information Facility (GBIF): Julbernardia paniculata (englanniksi)
Sansac-de-Marmiesse

| Sansac-de-Marmiesse |
| --- | --- |
 Ilmakuva kunnan keskustasta
 Sansac-de-Marmiesse
 Koordinaatit: 44°52′58″N, 2°20′46″E 
Valtio:  Ranska
Alue:  Auvergne-Rhône-Alpes
Departementti:  Cantal
Arrondissementti:  Aurillac
Pinta-ala:  
 – Kokonaispinta-ala:  14,4 km²
Väkiluku (2021):  1 370 
 – Väestötiheys:  95 as./km²
Kunnan numero:  15221
 
 Kunnan kotisivut 
Infobox OKVirheellinen NIMI-arvo: 
Sansac-de-Marmiesse (oksitaaniksi  Sansac de Marmiesse) on kunta Ranskan keskiosassa Cantalin departementissa Auvergne-Rhône-Alpesin alueella. Se sijaitsee Ranskan keskiylängöllä Cèrejoen varrella, noin 12 kilometriä Aurillacin kaupungista lounaaseen.
Château de Veyrières
Château de Veyrières koostuu useasta eri aikana rakennetusta osasta. Linnan päätorni saattaa olla rakennettu jo 1200-luvulla, mutta sitä muutettiin 1500-luvulla lisäämällä neljä kulmavartiotornia. Kaksikerroksinen päärakennus on 1600-luvulta ja kaksi pientä siipeä lisättiin 1800-luvulla. Linna on yksityisomistuksessa.
Goottilaistyylinen Saint-Sauveurin entinen luostarikirkko on listattu historiallisten monumenttien luetteloon. Kirkon laiva on rakennettu 1300-luvulla ja kellotorni 1400-luvulla.
Aiheesta muualla

Kuvia tai muita tiedostoja aiheesta Sansac-de-Marmiesse Wikimedia Commonsissa
Saxell

Saxell on muun muassa seuraavien suomalaisten henkilöiden sukunimi:
Ilmari Saxell (1892–1955), jalkapalloilija
Jani Saxell (s. 1972), toimittaja ja kirjailija
Laus-Dei Saxell (1914–2001), sotakirjailija
Tanja Saxell (s. 1982), taloustieteilijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sarmaatit

Sarmaatit olivat Etelä-Venäjän, Ukrainan ja Unkarin aroseuduilla vaikuttaneita antiikin ajan paimentolaisheimoja. Sarmaatit muuttivat alueille Uralvuorten kautta, jonne he saapuivat Keski-Aasiasta noin 500-luvulla eaa. Sarmaatit puhuivat indoeurooppalaista kieltä. Roomalainen historiankirjoittaja Tacitus luonnehti sarmaatteja rumiksi ja likaisiksi. Sarmaattiratsumiehet kuitenkin kelpasivat Rooman valtakunnan armeijaan.
Sarmaatit sulautuivat vähitellen muihin kansoihin, kuten hunneihin.[lähde? ]
Aiheesta muualla

Kuvia tai muita tiedostoja aiheesta Sarmaatit Wikimedia Commonsissa
Sampo (ohjelmointikieli)

| Sampo (ohjelmointikieli) |
| --- | --- |
Julkaistu:  1983
Kehittäjä:  Heikki Putkonen, Ilkka Tervonen, Kari Kuutti 
Vaikutteet:  Logo, Forth
Käyttöjärjestelmä:  MikroMikon ja Visiotek AMC-100:n käyttöjärjestelmät
Sampo on vuonna 1983 kehitetty, suomen kieleen perustuva opetuskieleksi tarkoitettu ohjelmointikieli. Sen avainsanastoon kuuluu esimerkiksi si­japäätteitä.
Kielen kehitti Syslab Ay yhdessä Oulun yliopiston kanssa ja sitä on käytetty opetuksessa Oulussa Karjasillan lukiossa.